Polisiebeamptes vas oor omkoperyArgieffoto: SAPD Lt.kol. Lungelo Dlamini, woordvoerder van die polisie, het gesê die twee konstabels, 29 en 30 jaar oud, was Maandag in Alexandra aan diens toe hulle glo gedreig het om ŉ man in hegtenis te neem. Die man was op pad om skrootmetaal te gaan verkoop. Die beamptes het glo omkoopgeld van die man geëis waarna hy glo vir hulle R2 000 gegee het. Die man het onmiddellik die polisie in kennis gestel nadat die beamptes van die toneel af weggery het. Polisiebeamptes wat op ŉ roetine-patrollie in die gebied was, het die konstabels in hegtenis geneem. “Hulle is gekonfronteer en die geld wat van die slagoffer gevat is, is in hulle besit gevind,” het Dlamini gesê. Die verdagtes sal Dinsdag in die Alexandra-landdroshof verskyn op aanklag van korrupsie. News24